LidanRubinov/Halacha-QA huggingface dataset:
שאלה: טבילת כלי פורצלן: בתור אשכנזי אני לא נוהג לטבול כלי פורצלן. השאלה היא האם יש צורך לטבול את הכלים הללו לצורך ספרדים שמתארחים אצלי? באם לא, האם יש עלי חיוב להודיע להם שהכלים לא טבולים?
תשובה: יש להודיע להם. יש שאומרים שהולכים אחרי עיקרו של הכלי, ומכיוון שעיקרם של כלי הפורצלן הוא חומר שדינו כמו חרס, חרס לא טעון טבילה. ויש שמחמירים שהיות והציפוי של הכלים הוא מין היתוך של זכוכית, כלי זכוכית כן טעונים טבילה. זו חומרה, לכן תיידע את האורח וממילא הוא יחוש לעצמו.
שאלה: אכילת קטניות לאשכנזים בערב פסח: האם מותר לאשכנזים בערב פסח לאכול בצהריים קטניות (למשל אורז)?
תשובה: המנהג הוא להימנע מאכילת קטניות משעת איסור חמץ.
שאלה: שימוש במדיח כלים בשבת ע"י שעון שבת: לכבוד הרב. האם אפשר לקבוע שעון שבת למדיח כלים כך שהוא יעבוד בערב שבת לאחר הארוחה בשעה מסוימת? נ.ב: האם זה דומה לשימוש בברז מים קרים שהמנוע מופעל בכל שימוש, או שלא, בגלל שההפעלה נעשית דרך שעון השבת? במקרה ואסור - הורי שוטפים את כל הכלים בשבת (גם מה שלא נועד לשבת), האם ניתן להתיר להם את השימוש במדיח דרך השעון שבת כדי שלא ישטפו את הכלים? ברכת חג שמח לרב ולישיבה
תשובה: יש כאן שתי בעיות. השימוש בשעון שבת פוטר את הבעיה של הפעלת מכשיר חשמלי בשבת אבל יש בעיה להשתמש במים שהוחמו בשבת אלא אם כן המים כבר חמים.
שאלה: שילוח הקן ללא צורך: כאשר עושים שילוח הקן אין חובה לקחת את האפרוחים או את הביצים. האם שילוח האם סתם בשביל המצוה מבלי לקחת את באפרוחים או הביצים אינו צער בע"ח?
תשובה: יש להגביהה את הבצים או את האפרוחים ובזה כאילו לקחם לעצמו כיון שזכה בהם, ולגבי צער בעלי חיים כאשר רבונו של עולם מצוה אותנו במצוה מסויימת אין אנו עושים חשבונות כאלו.
שאלה: גלידה ומוצרים קפואים בפסח: לכבוד חג הפסח שקרב ובא. מה עלי לעשות לגבי אותם מוצרים קפואים שאינם כשרים? היכן לאחסן אותם? ( אם בכלל.) חג פסח שמח וכשר.
תשובה: אם אינם מכילים חמץ, ארזו אותם באריזה נוספת (כגון שקית), הדביקו עליהם פתק "לא כשר" והשאירו אותם בקצה המקפיא כדי שלא תשתמשו בהם בטעות. אם הם מכילים חמץ ממש, יש לחסלם עד ערב פסח.
שאלה: הכשרת תנור פירוליטי לפסח: האם ואיך אפשר להכשיר תנור פירוליטי - בעל מערכת ניקוי עצמי בחום גבוה - לפסח?
תשובה: יש לנקותו היטב ולחמם בחום הגבוה ביותר זמן מה.
שאלה: מנה חמה של אוסם: ברוב רובם של המנות חמות של אוסם יש השגחת הבד"ץ בנוסף להכשר של הרב יעקב משה חרל"פ. האם אפשר לאכול גם בלי הבד"ץ? מפני שאין את אותו אחד שאני רוצה לקנות בהכשר הבד"ץ. אני מנסה להקפיד בדרך כלל על בד"ץ, האם ההכשר של הרב חרל"פ באותה רמה של הבד"ץ? ובכלל מדוע יש כל כך הרבה השגחות על מוצר אחד?
תשובה: בכל כשרות יש שני נושאים. ראשית צורת הפסיקה, בהלכה יש דעות שונות ויש גם דברים שיש בהם מחלוקת הפוסקים. מעבר לכך יש דברים שיש להזהר רק מצד מידת החסידות. כל גוף כשרות צריך ראשית לקבוע מהם ההוראות שהוא נותן למוצר. הדבר השני קשור לרמת ההשגחה. מכיון שאנו עוסקים עם יצרנים שיש להם נגיעה בענין ואנו לא יכולים לסמוך על כך שהם ינהגו כפי ההוראות שלנו. מעבר לכך במקרים רבים קוראות טעויות ללא כוונה. לשם כך יש השגחה שתשים לב שההוראות של ההשגחה מבוצעות. כשיש השגחת בד"ץ ירושלים המשמעות היא שההוראות הם לפי פוסקים אשכנזים וכפי מה שהיה נהוג בקהילות הפרושים בירושלים ועל פי מנהגי וחומרות קהילות יוצאי הונגריה. כנראה שבמוצר שעליו מדובר יש אולי בשר שאינו חלק או רכיב אחר שלא מאושר על ידי הבד"ץ. רמת הכשרות של הרב חרל"פ לא באותה רמה אולם המוצר כשר. אולם אם אתה מחמיר למשל לאכול רק בשר חלק או מחמיר בגלטין מן החי או עוד כל מיני חומרות תסמוך על הכשר הבד"ץ.
שאלה: עשרה שמות לשמחה: כתוב במסכתות קטנות (מסכת אבות דרבי נתן נוסחא א פרק לד): "עשרה שמות נקראת שמחה אלו הן: ששון, שמחה, גילה, רינה, דיצה, צהלה, עליזה, חדוה, תפארת ועליצה". מה ההבדל בין כל אחד מהם, שהרי אני מבין שהם אינן סתם מילים נרדפות?
תשובה: אביא לך פירוש מתוך קונטרס ברכת חתנים שנכתב על ידי הרב מאיר מינצברג: ראשית יש להבין שהשמות האלו הם שמות של שמחה שנוגעות לשמחת החתן והכלה. שמחת החתן והכלה מתגלות אצל החתן ואצל הכלה בצורה אחרת. האיש הוא מחזר אחר אבדתו. הוא מרגיש חסר ללא אישה ולכן הוא מחפש וצורת הקשר שלו עם האישה הוא בכל עת למצוא את אבדתו, כלומר, להרגיש חסר ולשמוח בכך שהוא מצא את אהבתו. האיש הוא אקטיבי בחיפושו אולם כשהוא מוצא את אבדתו הוא שמח שמחה פנימית יותר. ואילו האישה הדרך שלה הוא בעצם הפניה של האיש אליה. האישה שמחה בכך שהיא נאהבת שהיא מחוזרת על ידי האיש. האישה מרגישה שיש לה מציאות כשהיא חוזרת למקום הטבעי והבסיסי שלה. יש עשר לשונות של שמחה כשהם מסודרות בצורה של זוגות. חמש לשונות שמתארות את השמחה של החתן בעת חתונתו וחמש לשונות המתארות את השמחה של הכלה בעת חתונתה. על שמחת האיש נאמר: ששון, גילה, דיצה, אהבה, על שמחת האישה נאמר: שמחה, רינה,חדוה, רעות. שמחת האיש היא ראשית עצם הששון שזו שמחה כשאדם מוצא מה שהוא מחפש. הששון הוא בא בסוף תהליך, כלומר, כשאדם זוכה שפעולה שהוא חפץ בה נשלמה. כמו שכתוב שמחים בצאתם וששים בבואם. זה מתגלה בצורה של שמחה פנימית וזו הגילה הליבית. השמחה של האיש היא לא ריגעית אלא היא קבועה בליבו לאורך זמן זהו לשון דיצה. תוכן השמחה והמציאה היא מציאת הדבר שהוא אוהב. אדם מצא אהבה. והיא זו שנותנת לו הרגשת השלמה ו אצל האישה הלשונות במקביל. כנגד הששון על עצם המציאה אצל האישה יש שמחה על עצם היחס שהיא מקבלת מהאיש בכך שהאיש רוצה בה. לא מדובר על כך שהאישה מרגישה שהיא הגיעה לתוצאה אלא עצם העיסוק של החתן בה משמח את האישה בשמחה הווית. הרינה לעומת הגילה היא האמירה בפה. אצל האישה השמחה צריכה לבוא לידי ביטוי בפועל באמירה בפה על כך שהיא שמחה שהיא אישה נאהבת. החדווה לעומת הדיצה שהוא תקועה בלב החדווה היא הגילוי בכל האברים ובגילוי חיצוני שכל כל הטוב שיש בזמן השמחה. לכן הכלה היא נראית כל כך ביופיה משום ששמחה היא מתפשטת בכל אבריה החיצונייים. ורעות זוהי הלשון שמדגישה שאם אצל האיש השמחה היא על עצם היות לו אישה והרגשת השלמתו אצל האישה השמחה קשורה לכך שהיא לא מרגישה אבודה והיא מרגישה את הרעות ולמי היא שייכת.
שאלה: מה לגבי שיחה עם בנות שונות לצורך חיזוק?: יכול להיות שאני מדמיין או סתם מכניס לעצמי דברים לראש, אבל יש לי משהו עם בנות. הם מקשיבות לי. יש לי השפעה (משמעותית לעיתים) על בנות. מאד ומתמיד הייתי סוג של מטיף מוסר לכל הידידות מסביב, ומהרגע שהתחלתי להתחזק אותו מוסר הפך להיות מוסר בכיוון של נגיעה, צניעות, שבת. מנסה לחזק ולקרב לערכים האלה. ואני יודע שיש לדיבורים שלי השפעות והשלכות, גם אם קטנות. מה שכן, מישהי חדשה שהכרתי חיזקתי אותה והיא היום בכיוון של להיות דתיה (קיבלה על עצמה לשמור שבת, כשרות, נגיעה, חצאיות.) ובעצם היא נהייתה חברה שלי עוד בתחילת דרכה. ודיברנו על זה שאני צריך להפסיק לדבר עם כל הבנות כי זה לא פייר כלפיה. והיא ביקשה ממני לשאול רב לגבי זה, אם להמשיך ולדבר עם בנות אחרות או להפסיק. אני לא יהיה גאון ויגיד לעצמי ש לי זה לא יקרה, הכוונה להימשך לבחורה אחרת גם דרך שיחות. זה משהו שכרגע נראה לי מאד לא הגיוני, ומהצד שלה יש גם פחד שבדיוק כמו שהיא נמשכת אלי ולא מתוך מגע אלא דיבור ככה יהיה בנות אחרות כלפי. מה אתם מייעצים לעשות? האם לנתק את כל הקשרים? או להמשיך ולחזק תוך כדי מגבלות מסויימות?
תשובה: לא כתבת בן כמה אתה כך שאני לא יכול ליעץ לך. אם אתה בגיל צעיר אזי אין חשיבות לחברות שיש לך עתה ועדיף שלא תהיה תלוי בה. לכן אל תבטל דברים אחרים בשביל החברות. אם אתה אדם בוגר אזי תתחתן עם החברה שלך ולאחר מכן הכל נראה אחרת.
שאלה: קטניות לתינוקות בפסח: יש לי תאומים בני 9 חודשים שאני מאכילה בין היתר בקטניות: אורז, עדשים וכו'. אנחנו לא אוכלים קטניות בפסח. איך לנהוג לגבי התינוקות?
תשובה: חובתך לשמור על בריאותם ואל תמנעי מהן מאכלי קטניות אם הם צריכים ורגילים להם.
שאלה: דיני ברכות התורה: 1. אדם שנסתפק אם בירך ברכות התורה, מה הדין? האם צריך לומר ברכות התורה קודם אמירת סליחות, והטעם? 2. הנעור כל הלילה האם צריך לברך בבוקר ברכות התורה והטעם? 3. קדושה שביוצר וקדושה של ובא לציון, האם יחיד אומר והטעם?
תשובה: 1. יכוון בברכת אהבת עולם לצאת ידי חובה. 2. לכתחילה יבקש ממישו שישן שיוציא אותו ידי חובה. אם לא מצא - אם ישן במהלך היום הקודם יכול לברך. 3. תיקנו אף ליחיד לאומרו.
שאלה: להשתמש באותו עיצוב של ספריה: האם מותר לקחת עיצוב של ספריה מחברה מסוימת ולהזמין אותו מנגר פרטי או שיש כאן גניבת דעת של החברה?
תשובה: לא נראה לי שיש בזה גניבת דעת.
שאלה: רחיצה בחמים בשבת: האם מותר להשתמש בשבת במים חמים מדוד שמש שהוא גם דוד חשמל (מכובה): א. לשטיפת כלים. ב. לרחיצה של מבוגר. ג. רחיצת תינוק או קטן.
תשובה: מים שהוחמו בשמש מותר להשתמש בהם בשבת.
שאלה: ארוח בני חו"ל בפסח: בחג הפסח יתארחו אצלנו בני חו"ל המחויבים ביום טוב שני. האם מותר להם להנות ממלאכות שנעשה אנחנו בחול המועד שלנו? הכוונה למלאכות שלכל הדעות אסורות ביום טוב.
תשובה: כן.
שאלה: ברכת האפרופו: מה מברכים על חטיף "אפרופו"?
תשובה: שהכל.
שאלה: במלון אוכלים שרוייה ללא קטניות: לכבוד הרה"ג יעקב אריאל אני מודה לרב על התגובה המהירה באמת, (מלון ששינה את תנאי האירוח) ישר כח גדול!!! אבל השאלה היא לא בענין הסכם חוזה עם המלון. אני התכוונתי כדלקמן: מבחינת מנהג אשכנז - כל השנים הקפדנו על אכילת מצה לא שרויה בחג הפסח הראשון ורק בחג פסח השני אכלנו קנידלך שבושל במים רוחים 18 דקות במרק. עכשיו השנה אנו בע"ה מתארחים במלון שאוכלים בו שרויה ללא קטניות - מה הדין מבחינה הלכתית, האם מותר לנו לאכול שם?
תשובה: מנהגכם מקורו במנהג חו"ל שנהגו ביו"ט אחרון (דהיינו שמיני של פסח!) לאכול שרויה. בארץ שביעי של פסח הוא באותה רמת איסור כמו ראשון של פסח. אין שום הבדל ביניהם. כמו כן, היו שהתירו שרויה בחליטה, דהיינו הרתיחו את המרק והשליכו לתוכו, בעודו רותח, את הכופתאות שהתבשלו מיד. עליכם לתקן את מנהגכם. בינתיים עד שמנהגכם יתברר אל תאכלו שרויה. אתם יכולים לאכול דברים אחרים שאינם מכילים קמח מצה.
שאלה: משחק בדפדפן אינטרנט: האם מותר לשחק באינטרנט במשחק דפדפן שהוא בעצם משחק מתמשך וצריך לבנות כל מיני דברים ורטואליים ע"י חומרי בניה ורטואליים. הבעיה היא שהמשחק מתמשך גם בשבת וגם מתווספים לי חומרי בניה ורטואליים בשבת ואני נהנה מחילול שבת של חילונים, אבל מדברים וירטואליים, האם זה בעיה?
תשובה: אם אתה פותח ממש במוצאי שבת יש בכך איסור אולם אם אתה לא פותח בשבת ואתה לא מיד נהנה ממה שעשו בשבת. מבחינתך שלא יגעו לך במה שאתה עושה בשבת. אתה משתמש במשחק רק לאחר זמן שודאי היה ניתן לשחק את כולו במוצאי שבת אזי אין מה שאחרים עשו אוסר עליך את החלק שלך במשחק. כל זאת בתנאי שאין משהו מוצהר שמגדיר את המשחק כמשחק גם בשבת. אם המשחק הוא כולל גויים שהם משחקים את משחקם בשבת אזי אין כלל בעיה.
שאלה: בישול של קטניות ירוקות: "קטניות בעודם במצב של ירקות חיים כמו אפונה בתרמילים, ושעועית ירוקה וכיו"ב מותר ואין בזה גזירת קטניות שעדיין זה לא מידי דמדגן." (הרב ליאור). האם מותר לבשל קטניות במצב של ירקות, או שמותר לאוכלן חי (ירוק) בלבד?
תשובה: מותר לאוכלם בפסח חיים או מבושלים. אחת הסיבות שאסרו קטניות היא מכיוון שאת גרגרי חיטה שמרו באחסון ואת גרגרי קטניות שמרו באחסון, מזה אסור קמח ומזה אסרו קמח. זה שייך לאחר שמפרקים את הגרגרים מתוך התרמילים ומאכסנים אותם בשקים. אבל פול שמוכרים אותו עם התרמיל, הוא עדיין נכלל בגדר ירק, ירק לא מאחסנים והוא לא יבוא להתחלף בגרגרי חיטה. לא על זה הייתה הגזרה של הקדמונים.
שאלה: בקבוקי חלב אם בפסח: יש לי תינוק בן 4.5 חדשים, אני רק מניקה. שאבתי לו חלב לפני כחודש ושמתי במקפיא. האם אני יכולה להשתמש בחלב זה בפסח אם: 1. הוא נמצא בבקבוק פלסטיק לא חדש שכבר היו בו דברים אחרים בימות השנה? יש לציין שעבר לפחות לפני שנה או יותר מאז שהשתמשתי בו לפני כן. 2. אם החלב נמצא בתוך כלי פלסטיק חדש שרק שימשו בו לחלב אם, אך שטפתי אותו עם שאר הכלים שלי של ימות השנה?
תשובה: מותר, אולם תשמרי על הפרדה בין כלים אלו לכלים כשרים אחרים.
שאלה: "לחם אשה": למה כתוב לחם אשה ולא ריח ניחוח, מה הכוונה בלחם?
תשובה: הכוונה ב"לחם אישה" היא לחם שהאש אוכלת אותו, ואילו הכוונה ב"ריח ניחוח" היא כפי שאומרים ח "נחת רוח לפני שנעשה רצוני". מהות הקרבנות מבחינה פנימית היא לרומם את החומר למקור שורשו. המילה קרבן היא מלשון התקרבות. היו מקריבים על המזבח מבהמות, עופות, מנחות וכדומה, וח אומרים שכל מין ומין היה מתברך בעת ההקרבה ממנו. בזמן הזה שאין לנו לצערנו קרבנות   ברכות הנהנין הם כתחליף לקרבנות. לכן בכל מקום שמברכים ברכות הנהנין יש יותר שפע מאותם הדברים שמברכים עליהם. כך רואים בארץ, שככל שמתרבים מי שמברכים ברכות הנהנים יש יותר שפע. מי שהולך היום בשוק מחנה יהודה יכול למצוא שפע של פירות בכל השנה, קיץ וחורף, למרות שבחורף יש גשם ושלג. ואילו היה לנו מספיק מים היינו יכולים להפריח בערבה גידולים מכל המינים שהיו מספיקים לכל השנה   וזו מגדולתה של ארץ ישראל שקשה למצוא בחו"ל. בכוונת המילה לחם יש 2 פירושים: 1. כמו שהלחם מזין את האדם כך הקרבנות מזינים ומפרנסים את ישראל. 2. מלשון הלחמה, לפי שהקרבנות הם חיבור בין כנסת ישראל לקב"ה.
שאלה: שמן קנולה בפסח: האם שמן קנולה כשר לפסח מותר לאשכנזים הנוהגים איסור בקטניות?
תשובה: הקנולה היא שם נרדף ללפתית. הלפתית עצמה היא מאכל בהמה והגרעינים שבפרחים שמהם מפיקים את השמן לא נאכלים גם ע"י בהמה. לא מדובר אפוא בקטניות רגילות המיועדות למאכל אדם ואוכלים אותן כמו דגן. הקנולה לא נאכלת כלל ולכן אין בה איסור קטניות. אומנם יש חשש שגרעיני דגן עלולים להתערב בה. אך אם מדובר בקנולה כשרה לפסח שהושגחה כהלכה שלא יתערבו בה גרעיני דגן כשרה גם לאשכנזים.
שאלה: שמירת העיניים ממשפחה: לגבי שמירת עיניים מדודה, האם יש בעיה של הסתכלות בה או באשתו של דוד שלי נניח כאשר מדברת אליי, אני מדגיש (וזה כבר קרה לי) זה לא גורם לשום דבר אצלי, כלום, דיבור רגיל. הן לא בלבוש פריצות ח"ו (בנות 40 לפחות) אבל בלי כיסוי ראש, עם מכנסיים ויכול ליהיות עם חולצה קצרה (לא שמתי לב אף פעם), יש בזה איסור? בקשר לבת דודה, אני מסתכל גם כן ולפעמים יש נגיעות לא בכוונה תחילה, ממש לא בכוונה (לפחות מצידי, הן פשוט לא יודעות שזה לא צריך ליהיות ככה אבל גם מצידן זאת לא נגיעה שיש בה משהו). יש בכך משהו? למרות שיש פעמים במפגשים משפחתיים שבת-דודה נותנת איזה "כיף" או "צ פחה" ואני לא נמנע בגלל מה שאני ארשום עכשיו בשאלה האחרונה שלי, זה ר? דבר אחרון, אני אומר לדודה, כי זה בא מכוונה שלהן ובאמת, ברצינות לגמרי, אני לא רוצה להעליב וזה נטו מזה. מה הדינים?
תשובה: אישה של דוד אסורה כמו אישה אחרת. אולם מכיון שהקשר הוא על בסיס משפחתי אנו תולים שאתה מסתכל שלא להנות מהיופי, ולכן אם מדובר על מבט בעלמא מותר. לגבי נגיעה בבת דודה, אסור כמו בת אחרת שאינה קרובת משפחה. אם באה לתת צפחה להגיד לה שאתה החלטת להקפיד על נגיעה ואתה מבקש שיכבדו אותך.
שאלה: לשים של בנוסף לחולצה: לקחתי על עצמי לשים של בנוסף לחולצה על מנת שיסגור את איזור הצוואר, שמעתי שאסור לשים של כי זה מנהג של ערביות, חשוב לי לדעת האם זה נכון?
תשובה: לעניות דעתי אין בזה שום איסור כיון שיהודיות רבות נוהגות ללובשם.
שאלה: האם לייחס חשיבות לארוע?: אני גר במעונות בירושליים ונסעתי לביתי לסוף השבוע, וכשחזרתי למעונות גיליתי על אדן החלון בחדר שלי (החלון היה סגור) נוצות רבות של ציפור כלשהי (אולי יונה או עורב שרבים מהם נמצאים בסביבה) ובמרכזן כתם דם גדול ועליו כמה מן הנוצות. האם יש לכך השפעה כלשהי, זה מסמל משהו, או שאין להתייחס לזה בכלל? זה פשוט הפחיד אותי.
תשובה: אין להתייחס לכך. במיוחד באזור שמצויות שם ציפורים.
שאלה: הדרכה בסניף חילוני: אנחנו מדריכות בסניף חילוני. רצינו לשאול, האם מותר לעשות ערב מעורבת לגיבוש הצוות? מבחינת כשרות אין בעיה - השאלה מבחינת צניעות.
תשובה: תמיד עדיף שלא לעשות דברים מעורבים, ואם מוכרחים אז כמובן להקפיד על ישיבה נפרדת.
שאלה: הכשרה לפסח של מכונת קפה: האם ניתן להכשיר לשימוש בפסח מכונה להכנת קפה (אספרסו) לפסח? המכונה בשימוש במהלך השנה רק לקפה ולחלב.
תשובה: להעביר במכונה מים נקייים שירתחו במקום קפה וחלב.
שאלה: השגחה על קטניות: האם אשכנזי שלא אוכל קטניות בפסח יכול לסמוך על הכשר של בד צ בית יוסף, שעל פיו מוצר מסוים שבהשגחתו נקי מחשש קטניות?
תשובה: אם אכן כשרות אמינה ומוכרת מעידה שאין חשש קטניות, יש לסמוך עליה.
שאלה: להפחית מעשר הכספים בגלל הוצאות רכב: הרכב שלנו נהרס בתאונה ולא היה לנו ביטוח מקיף. קנינו רכב חדש. מחירון הרכב שנהרס 26000 ש"ח והרכב החדש עלה לנו 40000 ש"ח. (רכב גדול עבור העבודה שלי). האם אפשר להוריד את ההפסד (כולו או את ההוצאה הכספית על הרכב) ממעשר כספים או שזה לא קשור והמעשר הוא על רווחים ולא מחשבים הפסדים? (אני עצמאית)
תשובה: במקרה שתיארת לא שייך כלל לנקות סכום הקנייה ממעשר כספים.
שאלה: הכשרת כלים -מטחנת תבלינים: אני משתמשת במטחנת תבלינים במהלך השנה לטחינה של תבלינים שלמים כגון: כמון, קנמון, פלפל שחור, הל. במהלך השנה לא בררתי את התבלינים מחמץ (הם ניקנו טריים). האם אוכל להשתמש במטחנה לטחינת תבלינים לפסח? כיצד עלי להכשיר אותה?
תשובה: לספרדים יש להגעילה. לאשכנזים יש ללבנה לבון קל.
שאלה: קריאת שמע לפני הנץ: אם קמתי בבוקר קצת זמן לפני הנץ. האם כדאי לי לקרוא ק"ש (כמובן אחרי ברכת התורה ונטילת ידים) או שעדיף במניין עם הברכות? ואם עדיף אח"כ במניין, אז אם אני אעשה תנאי יהיה עדיף לפני הנץ? ואם עדיף לפני הנץ, אם אין לי זמן להניח תפילין לפני קריאת שמע האם עדיף בכל זאת לקרוא או לא?
תשובה: אני חושב שעדיף במניין עם הברכות, הרי לא מדובר שעובר הזמן. אם חלילה אדם מתעורר מאוחר ועוד מעט הוא מפסיד את זמן קריאת שמע   ברור שהיינו אומרים שיקרא קריאת שמע בלי הברכות, כי זה לא מעכב. פה לעומת זאת, יש עדיין זמן לקרוא קריאת שמע עד שלוש שעות, לכן ודאי שיקרא עם ברכותיה כמו שח תיקנו לכתחילה. העניין בנץ הוא לא מצד קריאת שמע אלא מצד התפילה, שתפילת שמונה עשרה תהיה "יראוך עם שמש". אמנם לא כל הראשונים סוברים כך אבל כך אנו נוקטים להלכה, שמה שכתוב "יראוך עם שמש" הכוונה היא תפילת שמונה עשרה שאדם יתפלל עם הנץ. את קריאת שמע הוא אומר קצת קודם.
שאלה: קריאת שמע לפני חצות הלילה: האם זה נכון שאם אני יודע שאלך לישון לאחר חצות וקריאת שמע שעל המיטה אעשה לאחר חצות, כדאי לקרוא ק"ש לפני חצות (כמובן בלי המפיל)? ומה בדיוק צריך לכוון? (לצאת ידי חובת ק"ש שעל המיטה, או מה?)
תשובה: קריאת שמע יש לקרוא סמוך לשינה. מי שהולך לישון אחרי חצות אינו מברך את ברכת המפיל לשיטת הספרדים ואילו לשיטת האשכנזים מברך.
שאלה: תכשיט עם פסוק ודיני תפילה לנשים: כבוד הרב, אבקש לשאול כמה שאלות- א. האם מותר ללבוש תכשיט עם פסוק מהתורה שבו לא מופיע שם השם המפורש אלא רק "ה "? (כגון טבעת לא נישואין. שכתוב חרוט עלי ה "שמע ישראל ה אלוקינו ה אחד" ) ב. שמעתי מפי רבנים שעדיף לא ללכת ליד בית קברות בלילה, האם זה נכון? מדוע? ג. מהו הזמן האחרון שאפשר להתפלל תפילת שחרית (שלמה כולל "ברוך שאמר" ושמע ישראל)? ד. מהו הזמן האחרון שאפשר להתפלל ברכות השחר? (לפני "ברוך שאמר" לא כולל.) ה. האם אישה חי יבת שבכל תפילת שחרית או רק בברכות השחר? ו. האם גם אישה חי יבת ב 100 ברכות כל יום? ז. שמעתי שאסור לנשים ללמוד על קבלה, הזוהר ותורת הסוד או הרמז משהו כזה. האם זה נכון? ואם כן, למה? רבה רבה וסליחה כל כך על האריכות!!! זה ממש חשוב לי, הרבה זמן רציתי לשאול ולא הספקתי בדיוק. תזכו למצוות!!!!!!!!!!
תשובה: א. לא נראה לי שיש בעיה הלכתית בזה. ב. ללכת בתוך בית קברות אסור ללכת בכביש שהוא בצד בית קברות מותר, והסיבה לכך כיון שישנם משוגעים הלנים בבתי קברות. ג. זמן תפילת שחרית נמשך עד ארבע שעות מהיום (והכוונה לשעות זמניות), והיינו רק לתפילת שמונה עשרה ולא לכל ברכות ק"ש וכדו'. ד. ברכות השחר אפשר לברך במשך כל היום. ה.נשים חייבות לפחות בתפילה אחת ביום, ומיד בקומם בבוקר יברכו ברכות השחר, ואח"כ יאמרו פסוק ראשון של ק"ש כדי לקבל עליהם עול מלכות שמים ואח"כ יתפללו תפילת עמידה בלבד. ו. כיון שאשה אינה חייבת בג' תפילות בכל יום קשה לחייבם במאה ברכות. ז. אשה זו שרוצה ללמוד קבלה כבר למדה את כל מה שהיא צריכה לדעת כגון דיני נידה ושבת וכדו'?! ומחמת שנשים באופן כללי פטורות מתלמוד תורה ממילא גם בלימוד קבלה אינם חייבות.
שאלה: ברכת הציצית לפני ברכת התורה: אחרי שאני נוטל ידיים בבוקר כדי להעביר את הרוח רעה (אני עדיין לא מברך על נטילת ידיים כי עוד לא עשיתי צרכים ואני עוד לא נעלתי נעליים ואני עדיין לא מוכן לתפילה) האם אני יכול ללבוש ציצת ולברך עליה (אני לא נוהג ללבוש טלית עד החתונה, אז אני מברך על הטלית קטן) לפני שאני מברך על נטילת ידיים? או שיש עניין ר הברכות?
תשובה: אם אתה צריך לשירותים אין לברך שום ברכה כולל לא על הציצית. אם אינך צריך אזי יש לברך על הציצית לפני עטיפתה. אם אתה לובש גם טלית, נהגו שלא לברך על הטלית הקטן אלא רק על הטלית הגדול ולכווון גם על הטלית קטן.
שאלה: עלייה להר הבית בזמן הזה: האם לדעת הרב יש איסור הלכתי לעלות להר הבית בזמן הזה?
תשובה: שאלתך סתמית מדי. האם כוונתך לכל הר הבית כולל העזרות או רק לשולי הר הבית? האם ידוע לך הגבול בין שולי הר בית לבין העזרות? ואם ידוע לך הגבול האם אין חשש שהעולה יעבור את הגבול או שאחרים ילמדו ממנו ויעברו את הגבול? האם כוונתך בטבילה או ללא טבילה? האם ידועה לך משמעותה של טבילה כהלכה? יש עוד שאלות ולכן צריך ללמוד את הנושא לעומקו ואין תשובה פשטנית לשאלתך.
שאלה: מעשר כספים לספריית היישוב: האם מותר לתרום ממעשר כספים לצורכי ציבור שאינם בנושאי קודש, כגון: ספרי חול לספרית היישוב?
תשובה: לדעתי כן, כיון שגם זה בגדר של צדקה וצרכי רבים.
שאלה: לעבוד בחנות המוכרת חמץ בפסח: אני עובד בחנות חיות ושם אנחנו מחזיקים אוכל שאינו כשר לפסח. החנות לא סוגרת בפסח ואני שומר מבחינת החמץ גם בבית. אז מה לעשות להמשיך לעבוד או לצאת לחופשה? חוץ מזה, גם אחרי הפסח יהיה בחנות אותו החמץ של לפני הפסח אז מה לעשות? מותר למכור אותו לגוי ואז למכור אותו למישהו אחר אני כמעט בטוח שלא נכון? שאלה אחרונה,יש לי כלב בבית מותר לי להאכיל אותו במזון לכלבים שנעשה לפני הפסח?
תשובה: אין לעבוד במקום בו מוכרים חמץ בפסח. חמץ שעבר עליו הפסח אסור בהנאה מדין קנס מדרבנן. זה איסור קל יחסית לחמץ בפסח עצמו. אין להאכיל כלב בפסח במזון המכיל חמץ. אין צורך שהמזון יהיה כשר לפסח לבני אדם אך אסור להשהות בבית ולהאכיל כלב במזון המכיל חמץ.
שאלה: הכשרת מטחנת בשר לפסח: יש לי מכונת בשר, השנה טחנתי בה גם דגים. האם אפשר לטחון בה בפסח בשר? והאם צריך לעשות הגעלה?
תשובה: יש להגעילה.
שאלה: מטרת הגויים בעולם: למה יש את הגויים בעולם?
תשובה: למה את שואלת דווקא על גויים, ומה בדבר החיות והצמחים. הקב"ה ברא עולם שיש בו מדרגות שונות של חיים. יש חלקים שהם רק כוח צמחי. הגויים יש בהם כוח של דיבור אולם הגויים אין להם נשמה מן העליונים. בכל אופן הגויים צריכים להתנהג בדרך שתצליח לשמור בצורה האופטימאלית על הצלם אלוקים שיש להם. היעוד של הגויים ליישב את העולם ולהיות חלק מחברה מתוקנת רודפת צדק. זהו יעוד חשוב. גוים אחרים הקב"ה משתמש בהם כגרזן ביד החוצב בכדי להשגיח על עם ישראל.
שאלה: חתונה בה  בתשרי תש"ע: אני ובן זוגי קבענו תאריך לחתונה ביום ה בתשרי, ונאמר לנו ש"ה ו- ו בתשרי לפי קביעתו של משה רבנו הם ימים לא טובים לנסיעה, ללידה, וכל מי שיטע עץ לא יצמחו פירותיו וכל מי שמתחתן בימים אלה אין לו אהבה והוא ובני משפחתו יהיו עניים כל ימיהם". כמובן שאני מאוד לחוצה עכשיו ממשפט זה (מתוך איזשהו ספר), האם נכון הדבר והאם כדאי לדחות או להקדים את מועד החתונה?
תשובה: אני לא מכיר את הבעיתיות שציינת לגבי עשרת ימי תשובה. לגבי חתונה בעשרת ימי תשובה, אין איסור להתחתן בימים אלו אך יש שכתבו להימנע מכיון שאלו ימי דין (קצוש"ע, מטה אפרים, שדי חמד). אולם רוב הפוסקים לא חששו לכך ובפרט אם הוא רווק שעדיין לא קיים מצות פריה ורביה שאין להחמיר, לכן אם יש צורך אפשר להתחתן בתאריך זה.
שאלה: אכילת ירקות בליל הסדר: אני לא אוכל כלל ירקות ופירות, ואם אני יאכל בליל הסדר אני אקיא. האם אני מחויב לאכול את החסה וכו'? אני מעל גיל בר מצוה.
תשובה: בלי קשר לפסח, עליך לדעת שירקות ופירות מכילים ויטמנים וחומרי מזון חשובים ביותר לבריאות. אולי אתה צריך עזרה פסיכולוגית להתגבר על הקושי לאכול ירקות, פנה בהקדם לעזרה מקצועית ועד השנה הבאה תוכל לאכול מרור כאחד האדם. השתדל גם השנה לאכול רק קצת חסה בצורת מרור. אם אתה יודע שתקיא אתה פטור בינתיים.
שאלה: אוכלוסית כדור הארץ: האם ישנם דיונים במקורות יהודיים על תופעה הנקראת "התפוצצות אוכלוסין",ואיפה זה נידון?
תשובה: אני לא חושב שיש התייחסות בח ובתלמוד אבל יש התייחסות אצל הרב סעדיה גאון, ששאלו אותו: בזמן תחיית המתים כשכולם יקומו, היכן כולם יגורו? אני אומר שאנחנו לא צריכים לחשוש יותר מדאי, כמו הביטוי בח : "מאן דיהיב חיי יהיב מזוני" - הקדוש ברוך הוא נותן חיים, נותן מזונות, ואם אנשים יתקנו את המעשים שלהם ובמקום שיבזבזו כל שנה עשרות מיליארדי דולרים על הכנת כלי משחית יכוונו את המשאבים לאפיקים קונסטרוקטיביים, לייצר יותר מזון, יותר כלי שימוש, אז יהיה בכדור הארץ די לספק מזון לכל הנבראים כולם.
שאלה: הדרכה בסניף מעורב: הציעו להיות מדריך אצלנו בישוב אבל היו לי כמה בעיות: 1- מדובר בבני עקיבא כשהצוות מעורב (בנים מדריכים בנים ובנות מדריכות בנות אבל ישיבות צוות וכדו נעשות ביחד) 2- אני לומד בישיבה ויכול להיות שזה ביטול תורה כל פעם להשתחרר לעשות פעולה (אני גר רחוק מהישיבה - כשעתיים נסיעה). בינתים אמרתי להם שאני לא רוצה ואז הם אמרו לי: - שאם אני רק אלמד תורה ולא יביא אותה לפועל אז זה לא שוה ולכן צריך להדריך וזה חשוב, וזה לא ביטול תורה. -שחשוב מאוד שאנשים קרובים לתורה יכנסו להדרכה ויחזקו גם את הצוות ויוסיפו קדושה וישפיעו! -אין עוד אנשים פוטנציאלים ואם אני לא אכנס כנראה מישהו אחר יכנס ומנסיון ה"מישהו האחר" הזה לא תורני יותר מדי. מה לעשות?!
תשובה: בשאלה מסוג זה תמיד צריך לשקול כמה ברכה תוכל להביא אם תדריך לעומת כמה זה יכול לפגוע בלימודך ובהתנהגותך. אם הנזק לך מועט והטובה לחניכים רבה אזי נכון לצאת להדרכה, אך מאחר שאתה לומד בישיבה שהיא רחוקה מהישוב נראה לי שההפרעה ללימודך יכולה להיות גדולה. ועדיף שלא תקבל עליך את ההדרכה אבל כאשר אתה בא ממילא לישוב אז תתן פעולות לחניכים בעיקר דברי תורה אם יבקשו ממך.
שאלה: צבע על כלי זכוכית : כלי זכוכית מתוצרת חוץ, צבוע רובו בצבעי זכוכית ע"י ילדים ומבוגרים יהודים, האם צריך טבילה? האם הצבע נחשב לחציצה?
תשובה: הולכים אחרי גוף הכלי, גוף הכלי ראוי לשימוש גם בלי הצביעה. לכן כשאר כלי סעודה תוצרת חוץ, לדוגמה   כוסות שתיה או צלחות שאוכלים בהם, הם טעונים טבילה.
שאלה: להקדיש ספר בגניזה: מצאתי סידורים במצב טוב מאד שנזרקו או שנשלחו לגניזה. האם מותר לי לכתוב הקדשה לקרובי לעילוי נשמה למרות שלא שילמתי על הסידורים הללו כסף?
תשובה: כן, הם שלך ואתה יכול לעשות בהם כרצונך.
שאלה: ביעור פירות שביעית ביין: קבלתי בעבודה יינות שהם בקדושת שביעית, האם ניתן היום להפקיר אותם בפני שלושה או שניתן להפקירם רק בערב פסח, ומתי?
תשובה: יש להפקירם בערב פסח בפני ג'. אין משמעות לשעת ההפקרה. חג כשר ושמח הרב יהודה הלוי עמיחי
שאלה: כשרות משחת שיניים בפסח: האם מותר להשתמש בפסח במשחת שיניים שנקראת "פריוטבע" שעוזרת לי בהורדת נפיחות החניכיים וניתנה לי בהוראה מהאורטודנט שאצלו אני עוברת טיפול ליישור השיניים???!!!! נ.ב. האורטודנט נתן לי הוראה מפורשת להשתמש במשחה זו על מנת להבטיח את הצלחתו של הטיפול.
תשובה: אם ההפסקה בשימוש במשחה לשבוע תגרום נזק - מותר.
שאלה: כוסמת וכוסמין בפסח: ראיתי שהכוסמת שאוכלים בימינו מוגדרת בויקיפדיה ממשפחת הארכוביתיים (polygonaceae) ושאין לו קשר עם הכוסמין המיקראי (triticum dicoccum) מחמשת הדגנים. היא בעצם קטנית. אנחנו אוכלי קטניות. האם מותר לנו לאכול את הכוסמת?
תשובה: גרגרי הכוסמת, אם הם מין דגן יש לחשוש לחמץ ממש. אם לא, הם קטניות.
שאלה: בקשות אחרי לימוד: האם אני רשאי לבקש אחרי לימוד משניות או תהלים לבקש שזה יהיה לעילוי נשמתם של שמות נפטרים גם אם עברה שנה מהפטירה?
תשובה: כן.
שאלה: בקשות אחרי תהלים: האם מותר לומר את הבקשות הכתובים בספר לפני ואחרי קריאת תהלים בחודש ניסן ובראש חודש, אלו ימים נקראים יו"ט?
תשובה: רק בשבתות ובימים טובים עצמם אין לומר בקשות אבל בחודש ניסן ובחול המועד מותר.